stanford-oval/wikipedia huggingface dataset:
James Hansen
Kongressipuhe 23.6.2008

23. kesäkuuta 2008 Hansen piti kongressissa puheen, jonka mukaan fossiilisen energian johtajat toimivat ihmiskuntaa ja luontoa vastaan. Jos päästöjä jatketaan nykyisellä tavalla, meren korkeus nousee yli kaksi metriä vuosisadassa ja sadoista miljoonista ihmisistä tulee ilmastopakolaisia. Turvallinen hiilidioksidipituisuus on alle 350 ppm. Nykyinen hiilidioksidipitoisuus on 385 ppm nousten 2 ppm vuosittain. Hansenin mukaan puheet lämpenemisen rajoittamisesta kahteen asteeseen johtavat tuhoon. Ilmasto-ongelman ratkaisuna olisi hiilivapaan energian nopea käyttöönotto. Hansenin mukaan fossiilista energiaa tuottavien yhtiöiden johtajat tietävät mitä ovat tekemässä ja heidät tulisi asettaa syytteeseen toiminnasta ihmiskuntaa ja luotoa vastaan.
Hansenin mukaan kansalaisten on otettava aloite käsiinsä, mikäli poliitikot yhä jatkavat kiistelyä keskenään: "Meidän on vaadittava uusien hiilivoimaloiden lykkäystä. Meidän on lopetettava pyrkimykset rutistaa jokainen öljypisara maalta, mereltä ja erämaista. Viimeiset öljypisarat eivät ole ratkaisu. Öljy antaa kohtuuttomat voitot lyhytnäköiselle ja omaa etua tavoittelevalle teollisuudelle, mutta ei vähennä energiariippuvuuttamme tai anna kestävää energiaratkaisua."
Hansen on ehdottanut teollisuudelle hiiliveroa, jonka se maksaa jokaiselle kuluttajalle, ja tuontiveroa yhteistyöhaluttomien maiden tuotteille. Demokratia toimii joskus hitaasti. Aika on vähissä. Yhdysvaltain presidentinvaalit 2008 olivat Hansenin mukaan kriittinen maapallolle.
Julkaisuja

James Hansen "Scientific reticence and sea level rise" Environ. Res. Lett. 2: 024002, 2007
James Hansen et al. "Climate change and trace gases" (Arkistoitu – Internet Archive) Phil. Trans. Roy. Soc. A 365: 1925–1954, 2007
James Hansen ja M. Sato Global Warming: East-West Connections NASA Goddard Institute for Space Studies and Columbia University Earth Institute, 2007
Aiheesta muualla

James Hansen Columbian yliopiston verkkosivuilla
James Hansen: Why I must speak out about climate change TED Talk helmikuussa 2012 (englanniksi)
Italian ympäriajo 2006

Kilpailun voittaja Ivan Basso
Italian ympäriajo 2006 oli järjestyksessään 89. maantiepyöräilyn Italian ympäriajo. Se järjestettiin 6. – 28. toukokuuta 2006. Kilpailun neljä ensimmäistä etappia ajettiin Belgiassa. Lähtöpaikkana oli Seraing ja maalina perinteiseen tapaan Milano. Reitin pituus oli 3 526 kilometriä.
Italian ympäriajossa järjestettiin joukkueaika-ajo ensimmäisen kerran vuoden 1988 jälkeen. Henkilökohtaisia aika-ajoja oli kaksi: prologi ja 50 kilometrin aika-ajo. Kilpailussa ylitettiin myös useita tunnettuja vuoria, kuten Mortirolo, Monte Bondone ja Plan de Corones.
Ivan Basso hallitsi kilpailua ylivoimaisesti voittaen toiseksi tulleen José Enrique Gutiérrezin yli yhdeksällä minuutilla. Basso voitti kolme henkilökohtaista etappia ja lisäksi hänen tallinsa Team CSC oli paras joukkueaika-ajossa. Suomen Jussi Veikkanen oli 70. lähes kaksi ja puoli tuntia Bassolle hävinneenä.
Tulokset > Kokonaiskilpailu

| 0 | 1 | 2 | 3 | 4 |
| --- | --- | --- | --- | --- |
| Sija | Ajaja | Maa | Joukkue | Aika |
| 1 | Ivan Basso |  | Team CSC | 91.33.36 |
| 2 | José Enrique Gutiérrez |  | Phonak Hearing Systems | + 9.18 |
| 3 | Gilberto Simoni |  | Saunier Duval-Prodir | + 11.59 |
| 4 | Damiano Cunego |  | Lampre-Fondital | + 18.16 |
| 5 | Paolo Savoldelli |  | Discovery Channel | + 19.22 |
| 6 | Sandy Casar |  | Française des Jeux | + 23.53 |
| 7 | Juan Manuel Garate |  | Quick Step-Innergetic | + 24.26 |
| 8 | Franco Pellizotti |  | Liquigas | + 25.57 |
| 9 | Víctor Hugo Peña |  | Phonak Hearing Systems | + 26.27 |
| 10 | Francisco Vila |  | Lampre-Fondital | + 27.34 |
| 11 | Leonardo Piepoli |  | Saunier Duval-Prodir | + 28.00 |
| 12 | Giampaolo Caruso |  | Liberty Seguros-Würth | + 28.17 |
| 13 | José Luis Rubiera |  | Discovery Channel | + 28.30 |
| 14 | Patrice Halgand |  | Crédit Agricole | + 35.15 |
| 15 | Paolo Tiralongo |  | Lampre-Fondital | + 40.16 |
| 16 | Ivan Parra |  | Cofidis | + 46.56 |
| 17 | Wim Van Huffel |  | Davitamon-Lotto | + 48.25 |
| 18 | Unai Osa |  | Liberty Seguros-Würth | + 48.52 |
| 19 | Sylwester Szmyd |  | Lampre-Fondital | + 49.47 |
| 20 | Luca Mazzanti |  | Ceramica Panaria-Navigare | + 50.43 |
Tulokset > Mäkikilpailu

| Sija | Ajaja | Maa | Joukkue | Pisteet |
| --- | --- | --- | --- | --- |
| 1 | Juan Manuel Gárate |  | Quick Step-Innergetic | 64 |
| 2 | Ivan Basso |  | Team CSC | 56 |
| 3 | Fortunato Baliani |  | Ceramica Panaria-Navigare | 52 |
Tulokset > Pistekilpailu

| Sija | Ajaja | Maa | Joukkue | Pisteet |
| --- | --- | --- | --- | --- |
| 1 | Paolo Bettini |  | Quick Step-Innergetic | 169 |
| 2 | Ivan Basso |  | Team CSC | 158 |
| 3 | José Enrique Gutiérrez |  | Phonak Hearing Systems | 132 |
Tulokset > Intergiro -välikirikilpailu

| Sija | Ajaja | Maa | Joukkue | Pisteet |
| --- | --- | --- | --- | --- |
| 1. | Paolo Savoldelli |  | Discovery Channel | 775 |
| 2. | José Enrique Gutiérrez |  | Phonak Hearing Systems | 651 |
| 3. | Ivan Basso |  | Team CSC | 595 |
Tulokset > Joukkuekilpailu

| Sija | Joukkue | Maa | Tunnus | Aika |
| --- | --- | --- | --- | --- |
| 1. | Phonak Hearing Systems |  | PHO | 274.21.31 |
| 2. | Lampre-Fondital |  | LAM | + 7.36 |
| 3. | Discovery Channel |  | DSC | + 16.05 |
Aiheesta muualla

Kuvia tai muita tiedostoja aiheesta Giro d'Italia 2006 Wikimedia Commonsissa
Giro d’Italia
1909
1910
1911
1912
1913
1914
1919
1920
1921
1922
1923
1924
1925
1926
1927
1928
1929
1930
1931
1932
1933
1934
1935
1936
1937
1938
1939
1940
1946
1947
1948
1949
1950
1951
1952
1953
1954
1955
1956
1957
1958
1959
1960
1961
1962
1963
1964
1965
1966
1967
1968
1969
1970
1971
1972
1973
1974
1975
1976
1977
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2020
2021
2022
2023
2024
Maglia rosa
Maglia ciclamino
Maglia rosso passione
Maglia verde
Maglia bianca
James Allen

James Allen voi tarkoittaa seuraavia:
James Allen (journalisti) (s. 1966), journalisti ja selostaja
James Allen (kilpa-autoilija) (s. 1996), australialainen kilpa-autoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”James Allen”, voi hakea sivunnimihaulla, laajalla sivunnimihaulla tai tekstihaulla.
Jani Keinänen

| Jani Keinänen |
| --- | --- |

Henkilötiedot
Syntynyt: 23. maaliskuuta 1976 (ikä 48) Hämeenlinna, Suomi
Kansalaisuus:   Suomi
Jääkiekkoilija
Lempinimi:  Keikka
Pelipaikka:  keskushyökkääjä
Maila:  vasen
Pituus:  182 cm
Paino:  87 kg
Seura
Seura:  Peliitat
Sarja:  Mestis
Tehtävä:  päävalmentaja
Pelaajaura
Pääsarjaura:  1995–2008
Seurat:  HPK (SML) Pelicans (SML) Herning Blue Fox (Tanska) HeKi/Peliitat (Mestis) Ilves (SML)  KooKoo (Mestis)
Jani Keinänen (s. 23. maaliskuuta 1976 Hämeenlinna) on suomalainen jääkiekkovalmentaja ja entinen keskushyökkääjä. Hän toimi vuosina 2018-2019 Mestis-joukkue Heinolan Peliittojen päävalmentajana. Sopimus purettiin tammikuussa 2019, Peliittojen ollessa kymmenentenä sarjataulukossa.  Keinänen pelasi urallaan SM-liigassa yhteensä 610 runkosarjaottelua tehopistein 90+128=218 ja keräten 304 jäähyminuuttia sekä 60 playoff-ottelua tehopistein 4+13=17 ja keräten 44 jäähyminuuttia. Hänet tunnettiin puolustavan sentterin roolistaan. Jatkoaika.com -verkkolehden mukaan Keinäsen vahvuuksiin kuului tasaisuus, pelinlukutaidot, syöttäminen, maalintekotaidot ja johtajuus. Hän pelasi urallaan myös Tanskassa.
Valmentajaura

Keinänen siirtyi kaudeksi 2014–2015 Viron A-maajoukkueen apuvalmentajaksi Jussi Tupamäen johtamaan valmennustiimiin. Joukkue nousi vuoden 2015 IB-divisioonan turnaukseen edellisenä vuonna IIA-divisioonasta. Viro onnistui säilyttämään sarjapaikkansa sijoittuen viidenneksi. Kaudeksi 2016–2017 Keinänen nimettiin Heinolan Peliittojen apuvalmentajaksi Marko Tuomaisen johtamaan valmennustiimiin. Joukkueen kausi päättyi puolivälieriin. Kaudella 2017–2018 hän jatkaa Peliittojen apuvalmentajana päävalmentajaksi nostetun edellisen kauden toisen apuvalmentajan, Santeri Heiskasen alaisuudessa. Runkosarjan lopulla, maaliskuussa 2018 Keinänen nostettiin joukkueen päävalmentajaksi, kun Peliitat erotti Heiskasen joukkueen ollessa sarjataulukossa viimeisenä.
Muuta

Keinäsen serkku Toni Saarinen pelasi omalla urallaan yli 300 SM-liigaottelua.
James Abdnor

James Abdnor
Ellis James Abdnor (13. helmikuuta 1923 – 16. toukokuuta 2012) oli yhdysvaltalainen republikaanisen puolueen poliitikko. Hän syntyi Kennebecissä, Etelä-Dakotassa, ja toimi osavaltion varakuvernöörinä vuosina 1969–1971.
Abdnor istui vuosina 1973–1987 Yhdysvaltain kongressissa, vuodesta 1981 sen ylähuoneessa.
Jinnahin kansainvälinen lentoasema

Jinnahin kansainvälinen lentoasema (urduksi ‏جناح بین الاقوامی ہوائی اڈا‎) (IATA: KHI, ICAO: OPKC) on kansainvälinen lentoasema Karachissa Sindhin provinssissa Pakistanissa. Se on Pakistanin kansallisen lentoyhtiön, Pakistan International Airlinesin eli PIA:n, päälentoasema. Se on Pakistanin vilkkain lentoasema. Heinäkuusta 2018 kesäkuuhun 2019 sen läpi kulki  6 212 485 matkustajaa. Lentoasema koostuu yhdestä terminaalista, joka on jaettu kahteen halliin.
Lentoasema nimettiin Pakistanin perustajan, Muhammad Ali Jinnahin, mukaan.
James Agee

James Rufus Agee (27. marraskuuta 1909 Knoxville, Tennessee – 16. toukokuuta 1955 New York City) oli yhdysvaltalainen kirjailija, journalisti, runoilija, käsikirjoittaja ja elokuva-arvostelija. 1940-luvulla hän oli Yhdysvaltain vaikutusvaltaisimpia filmikriitikoita. Hänen omaelämäkerrallinen romaaninsa A Death in the Family (1957) toi tekijälleen kuolemanjälkeisen Pulitzer-palkinnon.
James A. McClure

James A. McClure
James Albertus ("Jim") McClure (27. joulukuuta 1924 – 26. helmikuuta 2011) oli yhdysvaltalainen republikaanisen puolueen poliitikko.
McClure syntyi Payettessa, Idahossa. Hän oli toisen maailmansodan veteraani ja koulutukseltaan lakimies. Hän istui Idahon osavaltionsenaatissa vuosina 1961–1966.
McClure äänestettiin Yhdysvaltain edustajainhuoneeseen ensimmäistä kertaa vuonna 1966. Hän aloitti kautensa 3. tammikuuta 1967, tuli valituksi uudelleen vuosina 1968 sekä 1970 ja istui edustajainhuoneessa aina vuodenvaihteeseen 1972–1973 saakka. Hän istui liittovaltion senaatissa vuosina 1973–1991 (valittu 1972, 1978 ja 1984).
McClure ei ollut uudelleen ehdolla kongressiin vuonna 1990.
McClure kuoli 26. helmikuuta 2011 86-vuotiaana.
Jining (Sisä-Mongolia)

| Jining (kiin>  集宁区, Jíníng Qū mong. ᠵᠢᠨᠢᠩ ᠲᠣᠭᠣᠷᠢᠭ, J̌ining toγoriγ) |
| --- | --- |
 Jiningin eteläinen rautatieasema.
 Koordinaatit: 41°01′40″N, 113°07′06″E 
Valtio:  Kiina
Autonominen alue:  Sisä-Mongolia
Prefektuuritason kaupunki:  Ulanqab
Hallinto:  
 – Hallinnon tyyppi:  kaupunkipiiri
Pinta-ala:  
 – Kokonaispinta-ala:  407,23 km²
Väkiluku (2010):  356 135
Aikavyöhyke:  UTC+8
Postinumero:  012000
Suuntanumero(t):  0474
Rekisterikilpi:  蒙J
 
 www.jnq.gov.cn 
Infobox OKVirheellinen NIMI-arvo: 
Jining (mong. ᠵᠢᠨᠢᠩ
ᠲᠣᠭᠣᠷᠢᠭ, J̌ining toγoriγ, kiin. 集宁区, Jíníng Qū) on piirikuntatason kaupunkipiiri, joka toimii prefektuuritason kaupunki Ulanqabin päähallintopaikkana Sisä-Mongoliassa Kiinassa. Kaupunkipiirin pinta-ala on 407,23 neliökilometriä ja väkiluku 356 135 (vuonna 2010). Kaupunkipiirin keskusta sijaitsee linnuntietä noin 120 kilometriä autonomisen alueen pääkaupunki Hohhotista koilliseen.
Johan Wilhelm Tuderus

Johan Wilhelm Tuderus (24. syyskuuta 1786 Ilomantsi – 27. kesäkuuta 1810 Tukholma) oli suomalainen filosofian maisteri, asessori ja kirjallisuuden ruotsintaja.
Tuderuksen vanhemmat olivat Leppävirran kirkkoherra Gabriel Tuderus (1754–1805) ja hänen ensimmäinen puolisonsa Maria Molander. Hän kävi Kuopion triviaalikoulua ja Porvoon lukiota ja pääsi ylioppilaaksi Turussa 1802. Tuderus opiskeli Turun akatemiassa ja valmistui filosofian maisteriksi 1805.
Tuderus oli sotasihteerinä 1808. Hän muutti Tukholmaan ja toimi asessorina. Tuderus käänsi ruotsin kielelle logiikan oppikirjan ja Jean-Jacques Rousseaun teoksia.
Ruotsinnoksia

Emil, eller om uppfostran. Af J. J. Rousseau medborgare i Geneve. Öfversättning af J. W. Tuderus. Första tomen. Åbo tryckt hos J. C. Frenckell, 1805 (alkuteos Émile, ou de l'Éducation, Tuderuksen käännös digitoituna Doriassa)
Lärobok i logiken, af J. G. C. C. Kiesewetter, doktor och professor i filosofien. Öfversatt af J. W. Tuderus, doktor i filosofien. Åbo tryckt hos Johan Ch. Frenckell, 1806, myöhempiä painoksia 1816, 1821, 1828, 1830, 1835 (saksankielinen alkuteos Logik zum Gebrauch für Schulen)
Jean Jacques Rousseau's svar, på Akademiens i Dijon uppgifna prisfråga : om vettenskapernas och konsternas återställande bidragit till att rena sederna? som vunnit priset år 1750. Öfversatt af Joh. Vilh. Tuderus. Stockholm tryckt hos C. Delén, 1807 (alkuteos Discours sur les sciences et les arts)
Jo-Anne Knowles

| Jo-Anne Knowles> Henkilötiedot |
| --- | --- |
Syntynyt: 1971 Oldham, Lancashire, Englanti, Iso-Britannia
Näyttelijä
Taiteilijanimet:  Joanne Knowles
Aiheesta muualla
IMDb 
Jo-Anne Knowles (s. 1971 Oldham) on englantilainen näyttelijä. Tällä hetkellä hän näyttelee Mia Perrya televisiosarjassa The Bill. Aiemmin hän on esiintynyt muun muassa sarjoissa Emmerdale ja Holby Cityn sairaala. Kymppikerhossa (2003–2005) hän oli Janis Steelen roolissa. Hän on myös näytellyt Mina Van Helsingin roolia nuortensarjassa Teinidracula (2007–2008).
Aiheesta muualla

Jo-Anne Knowles Internet Movie Databasessa. (englanniksi)
Ivar Kaskas

Ivar Konstantin Kaskas (29. huhtikuuta 1841 Vanaja – 1. syyskuuta 1898 Hämeenlinna) oli suomalainen taidemaalari.
Kaskaksen vanhemmat olivat nimismies John Kaskas ja Maria Elisabeth Mikontytär. Hän opiskeli Suomen Taideyhdistyksen piirustuskoulussa Turussa 1859 sekä yksityisesti taidemaalari R. W. Ekmanin johdolla. Hän opiskeli myös Tukholmassa kuninkaallisessa taideakatemiassa 1865–1867. Kaskas asui Suomeen palattuaan Hämeenlinnassa Pikkutorin varrella. Opiskeluaikanaan hän maalasi tarkkoja esineasetelmia sekä henkilötutkielmia ja maisemia usein yhdessä opiskelutoverinsa ja ystävänsä ahvenanmaalaisen taidemaalari K. E. Janssonin kanssa. Hämeenlinnaan asetuttuaan Kaskas teki maisemamaalauksia, joiden aiheet löytyivät Hämeenlinnasta ja sen lähiympäristöstä muun muassa Hattelmalan harjulta, Myllymäeltä, Aulangon torpalta ja Hämeen härkätien varrelta.
Teoksia

Asetelma, malja, metsätorvi, plyymejä sekä vyö: öljymaalaus. 1864
Asetelma, lamppu, ruukkuja ja kirja pöydällä: öljymaalaus.
Palkinnot

II palkinto dukaattikilpailussa 1867
Aiheesta muualla

Suomalaisen kuvataiteen bibliografia : Ivar Kaskas
Jeremy McKinnon

| Jeremy McKinnon |
| --- | --- |
 Jeremy McKinnon vuonna 2010
Henkilötiedot
Syntynyt: 17. joulukuuta 1985 (ikä 38)
Ammatti:  laulaja, lauluntekijä, tuottaja
Muusikko
Laulukielet:  englanti
Aktiivisena:  2003–
Tyylilajit:  pop-punk, metalcore, post-hardcore
Yhtyeet:  A Day to Remember
Levy-yhtiöt:  Indianola Victory
Aiheesta muualla
Kotisivut
  [ Muokkaa Wikidatassa ] [ ohje ]  
Jeremy Wade McKinnon (s. 17. joulukuuta 1985) on yhdys­valtalainen muusikko. Hän on kotoisin Ocalasta Floridasta. McKinnon on yhtyeen A Day to Remember perustajajäseniä ja sen laulaja. Hänen laulutyylinsä yhtyeessä on sekoitus pop-punkia ja metalcorea.
Nuoruusvuodet

McKinnon sai ensimmäisen työpaikan Bostonissa marketista, ja myöhemmin hän teki rakennus­töitä. Hänen ensimmäinen yhtyeensä oli ska-yhtye All For Nothin, ja sen jälkeen perusti kitaristi Tom Denneyn ja rumpali Bobby Scruggsin kanssa yhtyeen A Day to Remember.
McKinnon ja basisti Joshua Woodard ovat perustaneet oman levy-yhtiön Running man.
Diskografia

And Their Name Was Treason (2005)
For Those Who Have Heart (2007)
laulu
Homesick (2009)
laulu, sanoitus
What Separates Me from You (2010)
Common Courtesy (2013)
laulu, sanoitus, musiikki
Bad Vibrations (2016)
You're Welcome (2021)
Vierailut

| Yhtye | Albumi | Kappale |
| --- | --- | --- |
| In Fear and Faith | Your World on Fire | "Strength in Numbers" |
| For the Fallen Dreams | Relentless | "Nightmares" |
| Pierce the Veil | Selfish Machines | "Caraphernelia" |
| Mest | Not What You Expected  | "Radio" |

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Jeremy McKinnon
Käännös suomeksi
Johannes Piirto

Johannes Piirto (s. 1993) on suomalainen pianisti ja säveltäjä.
Piirto opiskeli Sibelius-Akatemiassa pianonsoittoa Liisa Pohjolan, Antti Siiralan, Matti Raekallion ja Jussi Siiralan johdolla. Sävellysopetusta hän sai siellä Tapio Tuomelalta ja orkesterinjohdon opetusta Jorma Panulalta. Hän viimeisteli opintonsa Stefan Vladarin johdolla Universität für Musik und darstellende Kunst Wienissä. Lisäksi Piirto on osallistunut muiden muassa András Schiffin ja Dmitri Baškirovin pitämille mestarikursseille. Hän teki debyyttinsä orkesterin pianosolistina 10-vuotiaana tulkitsemalla oman sävellyksensä Allegro pianolle ja orkesterille Pori Sinfoniettan kanssa. 13-vuotiaana Piirto teki ensimmäisen esiintymisensä Mikkelin musiikkijuhlilla Valeri Gergijevin kutsumana. Vuonna 2007 hänet palkittiin Uuno Klami -sävellyskilpailun nuorten sarjassa orkesteriteoksestaan Lumière. Vuonna 2008 hän sai New Yorkissa Dorothy MacKenzie Artist Recognition Awardin. Laajempaa julkisuutta Piirto sai kantaesitettyään teoksensa Virta Musiikkitalon avajaisissa vuonna 2011. Seuraavana vuonna hänet palkittiin Maj Lind -pianokilpailussa.
Piirto on esiintynyt kansainvälisesti solistina ja kamarimuusikkona merkittävissä konserttisaleissa ja tapahtumissa, kuten Bergen Festival, Herbstgold Festival, Harpa Reykjavik, Wiener Staatsoper, Volksoper Wien ja Wiener Konzerthaus. Hän on esiintynyt solistina useiden merkittävimpien orkestereiden ja kapellimestareiden kanssa, joista mainittakoon Camerata Salzburg, Sinfonia Lahti, Radion sinfoniaorkesteri, Sakari Oramo, Jukka-Pekka Saraste ja Anja Bihlmaier. Kamarimusiikin ja yksinlaulun alalla hänen yhteistyökumppaneihinsa ovat lukeutuneet mm. Lilli Paasikivi, Mika Kares, Julian Rachlin, Sarah McElravy ja Natalia Gutman. Piirrolta on tilattu sävellyksiä muun muassa Suomalaiselle kamariorkesterille, Korsholman musiikkijuhlille ja Hetan musiikkipäiville. Piirto on toiminut Kamarikesä-festivaalin taiteellisena johtajana vuosina 2017-2021.
Johannes Pohlschneider

Johannes Pohlschneider (18. huhtikuuta 1899 – 7. maaliskuuta 1981) oli saksalainen roomalaiskatolinen piispa. Hänet vihittiin papiksi Münsterin hiippakuntaan 19. huhtikuuta 1924 ja nimitettiin Aachenin piispaksi 30. elokuuta 1954. Piispaksi vihkiminen seurasi 18. marraskuuta. Pääkonsekraattorina toimi Josef Frings, jota avustivat Michael Keller ja Friedrich Hünermann.
Pohlschneider osallistui Vatikaanin toiseen kirkolliskokoukseen. Hän jäi eläkkeelle 13. joulukuuta 1974.
Jere Sneck

| Jere Sneck> Henkilötiedot |
| --- | --- |
Syntynyt: 5. toukokuuta 1994 (ikä 30) Helsinki, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  190 cm
Paino:  98 kg
Seura
Seura:  SaiPa
Sarja:  SM-liiga
Pelinumero:  44
Pelaajaura
Pääsarjaura:  2015–
Aik. seurat:  Kiekko-Vantaa (Mestis) TuTo (Mestis) Jokerit (KHL)
Jere Sneck (s. 5. toukokuuta 1994 Helsinki) on suomalainen jääkiekkopuolustaja, joka pelaa SM-liigajoukkue Saimaan Pallossa. Etelä-Saimaan toimittaja Anssi Silvennoinen on luonnehtinut häntä kahden suunnan puolustajaksi, jolta löytyy ulottuvuutta, voimaa ja kiekollista taitoa. Sneckin tulee kuitenkin kehittyä vielä terävyydessä ja pelinopeudessa.
Ura > Seuraura

Sneck on Jokereiden kasvatti. Hän voitti C-nuorten Suomenmestaruuden vuosina 2009 ja 2010. Kaudella 2011–2012 Sneck toimi seuran B-nuorten varakapteenina. Hän voitti koko B-nuorten SM-sarjan puolustajien piste- ja syöttöpörssin tehoilla 8+20=28. Sneck voitti kauden päätteeksi B-nuorten Suomenmestaruuden, palkittiin sarjan parhaana puolustajana Pekka Marjamäki -palkinnolla sekä valittiin tähdistökentälliseen. Kaudella 2013–2014 hän toimi Jokereiden A-nuorten varakapteenina ja oli yhdeksällä osumallaan joukkueen eniten maaleja tehnyt puolustaja. Hän sijoittui 29 tehopisteellään A-nuorten SM-liigan puolustajien pistepörssissä viidenneksi Bluesin Nico Nurmikannan kanssa. Sneck valittiin kauden päätteeksi sarjan toiseen tähdistökentälliseen.
Huhtikuussa 2014 Sneck teki kaksivuotisen KHL-sopimuksen Jokereiden kanssa. Elokuussa seura lainasi hänet koko kaudeksi 2014–2015 Mestis-joukkue Kiekko-Vantaaseen, jonka kapteenistoon Sneck myös kuului. Hänen tulokaskautensa toi 31 runkosarjaottelussa tehot 5+4=9. Sneck vahvisti kevätkaudella myös Jokereiden A-nuoria.
Elokuussa 2015 Jokerit lainasi hänet koko syyskauden 2015–2016 ajaksi TuToon. Sneck kutsuttiin kuitenkin loukkaantumisten myötä Jokereiden vahvuuteen jo syyskuussa. Hän teki KHL-debyyttinsä 25. syyskuuta 2015 vieraissa SKA Pietaria vastaan, jolloin Sneck sai jääaikaa 15.20 minuuttia. Tammikuussa 2016 hän jätti TuTon ja siirtyi loppukaudeksi Jokereiden vahvuuteen. Sneck pelasi joukkueessa kauden aikana viisi runkosarja- ja kaksi playoff-ottelua ilman tehopisteitä. Hän edusti Jokereita myös Spengler Cupissa.
Kaudeksi 2016–2017 Sneck siirtyi kaksivuotisella sopimuksella SM-liigajoukkue Saimaan Palloon. Hän teki ensimmäisen miesten pääsarjamaalinsa 20. lokakuuta 2016 Vaasan Sportia vastaan. Juha Kuokkanen valitsi Sneckin ottelun Alumnien tähtien kolmostähdeksi. Hän teki tulokaskautensa aikana 47 runkosarja- ja kahdeksassa Mestarien liigan ottelussa tehot 1+1=2. Huhtikuussa 2018 Sneck teki SaiPan kanssa vuoden mittaisen jatkosopimuksen, kuten taas vuotta myöhemmin huhtikuussa 2019.
Kausi 2019–2020 Sneckillä osoittautui epätasaiseksi ja rikkonaiseksi ja hän pelasi vain 14 runkosarjaottelua. 20. joulukuuta 2019 Sneck pelasi 149. peräkkäisen SM-liigan runkosarjaottelunsa ilman maalia, jolloin hänestä tuli SaiPan seurahistorian eniten peräkkäisiä runkosarjaotteluita ilman maalia pelannut pelaaja. Sneckin ennätys oli aiemmin Matti Hanan hallussa vuosina 2000–2004. Hänen kautensa päättyi loukkaantumiseen joulukuun lopulla.
Ura > Maajoukkueura

Sneck on pelannut neljä nuorten ja 15 poikien maaottelua.
Muuta

Sneckin isoveli Jose pelaa hyökkääjänä II-divisioonajoukkue HC Vantaassa.
Jessie Buckley

| Jessie Buckley |
| --- | --- |
 Jessie Buckley vuonna 2019.
Henkilötiedot
Syntynyt: 28. joulukuuta 1989 (ikä 34) Killarney, Kerryn kreivikunta, Irlanti
Ammatti:  näyttelijä, laulaja
Näyttelijä
Aktiivisena:  2008–
Merkittävät roolit:   Sota ja rauha  Wild Rose  Chernobyl  Judy  Eläintohtori Dolittle  I’m Thinking of Ending Things 
Aiheesta muualla
IMDb 
Elonet
Jessie Buckley (s. 28. joulukuuta 1989 Killarney, Kerryn kreivikunta) on irlantilainen näyttelijä ja laulaja. Hänet tunnetaan rooleistaan televisiosarjoissa Sota ja rauha (2016) ja Chernobyl (2019), sekä rooleistaan elokuvissa Wild Rose (2018), Judy (2019), Eläintohtori Dolittle (2020) ja I’m Thinking of Ending Things (2020).
Hän sai roolistaan Wild Rosessa parhaan naispääosan Bafta-ehdokkuuden.
Filmografia

| Elokuvat> Vuosi | Elokuvat> Nimi | Elokuvat> Rooli | Elokuvat> Muuta | Elokuvat>  |
| --- | --- | --- | --- | --- |
| 2017 | Beast | Moll Huntford |  |  |
| 2018 | Wild Rose | Rose-Lynn Harlan |  |  |
| 2019 | Judy | Rosalyn Wilder |  |  |
| 2020 | Eläintohtori Dolittle | Kuningatar Viktoria |  |  |
| 2020 | The Courier | Sheila Wynne |  |  |
| 2020 | Misbehaviour | Jo Robinson |  |  |
| 2020 | I’m Thinking of Ending Things | nuori nainen |  |  |
| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Muuta | Televisiosarjat>  |
| --- | --- | --- | --- | --- |
| 2014 | Nuori Morse | Kitty Batten | 1 jakso |  |
| 2016 | Sota ja rauha | Maria Bolkonskaja | 6 jaksoa |  |
| 2017 | Taboo | Lorna Bow | 7 jaksoa |  |
| 2017 | The Last Post | Honor Martin | 6 jaksoa |  |
| 2018 | The Woman in White | Marian Halcombe | 5 jaksoa |  |
| 2019 | Chernobyl | Ljudmilla Ignatenko | 5 jaksoa |  |
| 2020 | Fargo | Oraetta Mayflower | 4. tuotantokausi; jälkituotannossa |  |